CELEX: 62008CN0161
Language: et
Date: 2008-04-18 00:00:00
Title: Kohtuasi C-161/08: Eelotsusetaotlus, mille esitas Hof van beroep te Antwerpen (Belgia) 18. aprillil 2008 — Internationaal Verhuis- en Transportbedrijf Jan de Lely versus Belgia

19.7.2008   
            
            
               ET
            
            
               Euroopa Liidu Teataja
            
            
               C 183/10
            
         Eelotsusetaotlus, mille esitas Hof van beroep te Antwerpen (Belgia) 18. aprillil 2008 — Internationaal Verhuis- en Transportbedrijf Jan de Lely versus Belgia
   (Kohtuasi C-161/08)
   (2008/C 183/19)
   Kohtumenetluse keel: hollandi
   Eelotsusetaotluse esitanud kohus
   Hof van beroep te Antwerpen (Belgia)
   Põhikohtuasja pooled
   
      Apellatsioonkaebuse esitaja: Internationaal Verhuis- en Transportbedrijf Jan de Lely
   
      Vastustaja: Belgia
   Eelotsuse küsimused
   
               1)
            
            
               Kas komisjoni 12. juuni 1991. aasta määruse (EMÜ) nr 1593/91 (1) artikli 2 lõiget 1 koostoimes 14. novembri 1975. aasta konventsiooni TIR-märkmike alusel toimuva rahvusvahelise kaubaveo kohta (edaspidi „TIR-konventsioon”) artikli 11 lõikega 1 tuleb tõlgendada nii, et TIR-konventsiooni artikli 11 lõikes 1 sätestatud aegumistähtaeg kehtib üksnes garantiiühingu, mitte aga märkmiku valdaja suhtes, ning et märkmiku valdaja puhul ühe aasta pikkuse tähtaja ületamine pärast TIR-märkmiku aktsepteerimist mõjutab tollivõla või aktsiisi ja eritarbimismaksude tasumise tähtpäeva ja selle eest vastutab märkmiku valdaja, ning et ühe aasta pikkuse tähtaja ületamine võtab pädevalt tollivõimult õiguse seda maksu sisse nõuda?
            
         
               2)
            
            
               Kas komisjoni 12. juuni 1991. aasta määruse (EMÜ) nr 1593/91 artikli 2 lõikeid 2 ja 3 koostoimes 14. novembri 1975. aasta konventsiooni TIR-märkmike alusel toimuva rahvusvahelise kaubaveo kohta artikli 11 lõikega 1 tuleb tõlgendada nii, et selles sätestatud tähtaeg kehtib üksnes veo eeskirjadele vastavuse tõendamise, mitte aga eeskirjade rikkumise või eiramise koha tõendamise suhtes?
            
         
               3)
            
            
               Kas komisjoni 12. juuni 1991. aasta määruse (EMÜ) nr 1593/91 artikli 2 lõikeid 2 ja 3 koostoimes 14. novembri 1975. aasta konventsiooni TIR-märkmike alusel toimuva rahvusvahelise kaubaveo kohta artikli 11 lõigetega 1 ja 2 tuleb tõlgendada nii, et niivõrd kui selles sätestatud tähtaeg kehtib ka eeskirjade rikkumise või eiramise koha tõendamise suhtes, ei ole see tähtaeg aegumistähtaeg ning märkmiku valdaja võib vastava tõendi esitada ka veel pärast selle tähtaja möödumist?
            
         
      (1)  Komisjoni 12. juuni 1991. aasta määruse (EMÜ) nr 1593/91 nõukogu määruse (EMÜ) nr 719/91 TIR-märkmike ja ATA-märkmike transiididokumentidena kasutamise kohta ühenduses rakendamiseks (EÜT L 148, 13.6.1991, lk 11).